**Πρόγραμμα 4ήμερης εκδρομής της Γ΄ τάξης στην περιοχή του νομού Ιωαννίνων**

**Η συγκεκριμένη εκδρομή θέτει τους εξής παιδαγωγικούς στόχους:**

**• Να γνωρίσουν οι μαθητές την έννοια της πολιτιστικής κληρονομιάς με βιωματική προσέγγιση (Ήπειρος, ιστορία, αρχιτεκτονική και λαογραφία, ο όρος της εσχατιάς και τα ποτάμια ως δίαυλος επικοινωνίας και σύνορο. Η έννοια του άλλου, του «έτερου»).**

**• Να αποκτήσουν φυσιολατρικά αντανακλαστικά επισκεπτόμενοι τοπία έντονου γεωλογικού και φυσικού ενδιαφέροντος.**

**• Να καλλιεργηθεί η σύσφιξη των σχέσεων μεταξύ των μαθητών, η απόκτηση της εμπειρίας ενός νέου περιβάλλοντος και φυσικά να απολαύσουν οι μαθητές/τριές μας αυτές τις ημέρες μακριά από την σχολική αίθουσα, θέτοντας την βάση μελλοντικά για όμορφες νεανικές αναμνήσεις**

**1η μέρα 30/3/2019:** Αναχωρούμε από το σχολείο στις 06.30 με προορισμό τα Γιάννενα, με ενδιάμεσες στάσεις για καφέ και ξεκούραση. Φτάνουμε στα Γιάννενα γύρω στις 12:30 και επισκεπτόμαστε το μουσείο κέρινων ομοιωμάτων Βρέλλη. Στη συνέχεια γύρω στις 15:00 γευματίζουμε σε επιλεγμένη ταβέρνα της περιοχής. Μετά μεταβαίνουμε στο ξενοδοχείο μας. Τακτοποίηση στα δωμάτια. Αργά το απόγευμα επισκεπτόμαστε το Ιτς Καλέ και τον τάφο του Αλή Πασά και επιστρέφουμε στο ξενοδοχείο για δείπνο και διανυκτέρευση.

**2η μέρα 31/3/2019:** Μετά το πρωινό μας στο μπουφέ του ξενοδοχείου, αναχώρηση για Ζαγοροχώρια. Θα επισκεφτούμε το Καπέσοβο, και τους Κήπους στο κεντρικό Ζαγόρι και θα θαυμάσουμε τα γεφύρια του Κόκκορη και το Καλογερικό. Στο Καπέσοβο θα συζητήσουμε για την πολιτιστική κληρονομιά του Ζαγορίου, για τους φημισμένους αγιογράφους του χωριού και θα δούμε από το παρατηρητήριο το μεγάλο Βίκο καθώς και το Βικάκι. Στη συνέχεια θα μεταβούμε στο Μονοδένδρι σε επιλεγμένη ταβέρνα για να γευτούμε την ντόπια γαστρονομία. Αναχώρηση κατά τις 16:30 για Γιάννενα και επίσκεψη στο νησί. Επιστροφή στο ξενοδοχείο για δείπνο και διανυκτέρευση.

**3η μέρα 1/4/2019:** Μετά το πρωινό μας στο μπουφέ του ξενοδοχείου, αναχώρηση για την περιοχή της Κόνιτσας. Θα επισκεφτούμε την ιερά μονή της Παναγίας Μολυβδοσκέπαστης καθώς και το συνοριακό φυλάκιο της περιοχής. Μετάβαση στην Κόνιτσα όπου θα θαυμάσουμε το ιστορικό της γεφύρι και θα επισκεφτούμε την φωτογραφική έκθεση για την ιστορία της περιοχής. Θα ακολουθήσει συζήτηση για τα ποτάμια ως δίαυλος επικοινωνίας και σύνορο. Η έννοια του άλλου, του «έτερου». Έχουμε την τιμή την ξενάγηση και την συζήτηση στην Κόνιτσα και στα σύνορα, στη Μολυβδοσκέπαστη να μας την κάνει αφιλοκερδώς ο Βασίλης Νιτσιάκος καθηγητής Κοινωνικής Λαογραφίας στο Παν/μιο των Ιωαννίνων και συγγραφέας. Μετάβαση στην περιοχή του Βοϊδομάτη στην Κλειδωνιά, μικρή πεζοπορία στις όχθες του και γεύμα – γλέντι με παραδοσιακή ηπειρώτικη κομπανία, για να συμπληρωθεί το παζλ της γνωριμίας με τον τόπο και τον άνθρωπο αισθητηριακά και βιωματικά. Επιστροφή το απόγευμα στο ξενοδοχείο γύρω στις 18:30, χαλάρωση, δείπνο και διανυκτέρευση.

**4η μέρα 2/4/2019:** Μετά το πρωινό μας στο μπουφέ του ξενοδοχείου, αναχώρηση για Μέτσοβο. Άφιξη και περιήγηση στο μεγάλο βλαχοχώρι. Επίσκεψη στο μουσείο Τσανάκα, ξενάγηση με επίκεντρο την τοπική ιστορία, τα ήθη και τα έθιμα καθώς και την ηπειρώτικη αρχιτεκτονική. Αναχώρηση για Τρίκαλα, περιήγηση στο κέντρο της πόλης όπου θα δούμε το περίφημο Κουρσούμ Τζαμί και το γραφικό Ληθαίο ποταμό. Ελεύθερος χρόνος για γεύμα. Αναχώρηση για Αθήνα περίπου στις 15.30 με δύο ενδιάμεσες στάσεις για ξεκούραση. Τέλος φτάνουμε στο σχολείο περίπου ώρα 20:00.

|  |  |
| --- | --- |
| ΣΥΝΟΔΟΙ | ΚΙΝ. ΤΗΛΕΦΩΝΟ |
| ΚΑΣΑΠΟΓΛΟΥ ΣΤΑΥΡΟΣ | 6944 29 59 09 |
| ΚΑΡΑΓΕΩΡΓΟΣ ΠΕΤΡΟΣ |  |
| ΡΟΚΑΝΑ ΣΟΦΙΑ |  |
| ΣΙΟΥΤΗ ΕΥΓΕΝΙΑ |  |

|  |
| --- |
| ΠΡΑΚΤΟΡΕΙΟ: IQ HOLIDAYS ΤΗΛ.: 210 3232888 |

|  |  |
| --- | --- |
| |  | | --- | | ΞΕΝΟΔΟΧΕΙΟ: EPIRUS PALACE 5\* ΤΗΛ.: 26510 93555 | |

**Η ενημέρωση στους γονείς θα γίνει στο σχολείο μας, την Τρίτη 26/3/19 και ώρα 19:30.**